Source: https://ro.scribd.com/document/336073072/News-Eveniment-Galceava-Legea-Raspunderii-Magistratilor-1-58726f375ab6550cb83a3681-Index
Timestamp: 2020-06-06 12:09:40+00:00
Document Index: 31389866

Matched Legal Cases: ['CSM ', 'CSM ', 'CSM ', 'CSM ', 'CSM ', 'CSM ']

Galceava pe Legea raspunderii magistratilor
News Eveniment Galceava Legea Raspunderii Magistratilor 1 58726f375ab6550cb83a3681 Index
salvareSalvați News Eveniment Galceava Legea Raspunderii Magistra... pentru mai târziu
Intentia de modificare a legii raspunderii magistratilor incinge spiritele intre guvernanti si magistrati. Dupa ce noul ministru al Justitiei, Florin Iordache, a anuntat ca este iminenta o initiativa legislativa care ar urma sa intre
in dezbaterea Parlamentului cel mai tarziu in luna februarie, acesta a fost taxat dur de magistrati: ar trebui mai
intai o lege a raspunderii Legislativului si a Executivului.
Proiectul de modificare a legii raspunderii magistratilor, considerat de noua majoritate parlamentara o prioritate inclusa in programul de guvernare, nu este privit cu ochi buni de sefii sistemului judiciar.
Ministrul Justitiei, Florin Iordache, a vrut sa profite de prima sedinta a noului Consiliu Superior al Magistraturii (CSM) ca sa faca ,,lobby" pentru initiativa legislativa a raspunderii magistratilor.
Iordache a declarat, inaintea sedintei de constituire a noului CSM, ca este necesara o lege a raspunderii magistratilor, iar aceasta ar putea intra in dezbatere la Parlament cel tarziu in februarie, dupa ce va avea discutii cu reprezentantii sistemului judiciar.
Decizia sa a fost insa una neinspirata, magistratii taxandu-l dur pe ministru. Acestia au atras atentia ca exista deja o reglementare a raspunderii magistratilor, iar justitia are probleme mai importante care ar trebui sa capteze atentia Executivului si a Parlamentului.
O lege si pentru raspunderea parlamentarilor
,,Am spus-o si la audieri (in comisiile parlamentare pentru avizarea in functia de ministru al Justitiei) ca avem nevoie de o lege a raspunderii magistratilor. Tocmai pentru aceea sunt astazi la CSM. Astept ca noul CSM, printr-o consultare publica, cu asociatiile profesionale, dar in primul rand cu CSM, cu Inalta Curte, cu Parchetul General sa avem o astfel de lege. Repet, printr-o consultare publica cu toti cei care sunt implicati si intr-o dezbatere publica facuta la Parlament", a precizat Iordache inaintea sedintei de constituire a noului CSM.
In replica, presedinta Curtii Supreme, Iulia-Cristina Tarcea, a spus ca nu numai magistratii ar trebui sa raspunda material pentru eventualele erori profesionale, dar si parlamentarii care initiaza legile.
,,Asa cum exista o lege a raspunderii magistratilor, trebuie sa existe si o lege a raspunderii Legislativului si o lege a raspunderii Executivului, pentru ca judecatorii nu fac altceva decat sa aplice legi pe care Parlamentul le aproba. Daca legea nu este suficient de clara, desigur aplicarea legii va fi in consecinta", a afirmat Iulia-Cristina Tarcea.
La randul sau, procurorul general al Romaniei, Augustin Lazar, a atras atentia ca sistemul judiciar are alte prioritati, legea raspunderii magistratilor nefiind o urgenta. ,,Nu e nicio urgenta si nici o neclaritate pentru cine are pacienta sa citeasca textele respective. In acest moment, o prioritate pentru Ministerul Public este asigurarea sediilor, asigurarea resurselor parchetelor", a spus Augustin Lazar.
Mariana Ghena: Nu dorim o astfel de lege Ministrul Justitiei, Florin Iordache, a fost taxat chiar si de noua sefa a CSM. Dupa ce ministrul a anuntat iminenta initiativa legislativa, judecatoarea Mariana Ghena a declarat: ,,In ceea ce priveste mult discutata raspundere materiala a magistratilor, iminenta initiativa legislativa, este o problema sensibila, chiar si pentru dumneavoastra domnule ministru in activitatea pe care o veti desfasura. Nu o dorim, nu o vedem in alta modalitate decat cea reglementata in prezent. O astfel de initiativa nu poate fi declansata decat dupa o atenta evaluare. Dupa o responsabila apreciere a cadrului legislativ care sa reclame aceasta modalitate de raspundere, dupa implementarea unui sistem de legi bune pentru o justitie buna, dupa o consultare reala a magistratilor, si dupa identificarea altor modalitati de eficientizare a activitatii magistratilor. Nu cred si nu credem ca se pune problema la acest moment unei initiative legislative sub acest aspect", a spus judecatoarea Mariana Ghena la CSM.
Magistratul a subliniat ca este nevoie, in primul rand, ca judecatorilor si procurorilor sa li se asigure conditii optime de activitate, inainte de a se inaspri cadrul legislativ pentru tragerea la raspundere a acestora.
,,Pana cand magistratul, judecatorul, procurorul nu va beneficia de toate conditiile materiale, de resurse umane, de volum optim de activitate - bunaoara in statele europene sunt judecatori care au doua, trei cauze pe luna - suntem departe de aceasta realitate, dar poate in conditiile in care vom avea creat cadrul care sa ne confere siguranta, care sa ne ofere conditiile de munca astfel incat magistratul poate sa nu greseasca, atunci poate s-ar pune problema unei astfel de initiative. Pana atunci, nu sustinem un asemenea punct de vedere", a mai spus Mariana Ghena.
CSM: O palma aruncata sistemului Membrii Consiliului Superior al Magistraturii si-au declarat scepticismul fata de necesitatea adoptarii legii raspunderii magistratilor, aratand ca multe din deciziile pronuntate de CEDO impotriva Romaniei vizeaza incoerente legislative, fara a se pune in discutie si instituirea unei raspunderi a Parlamentului pentru actele normative contradictorii pe care le-a adoptat.
In replica, ministrul Justitiei, Florin Iordache, i-a invitat pe membrii CSM sa vina cu propuneri de modificare a legilor care au prevederi contradictorii. El a asigurat ca bugetul institutiei va fi facut astfel incat ,,pe instante sa nu existe presiune".
,,Acolo unde exista buna-credinta, putem sta la aceeasi masa si putem rezolva. In Parlament exista buna- credinta. Veniti cu propuneri de modificare. Practica si expertiza trebuie sa vina de la dumneavoastra", a transmis ministrul Justitiei membrilor CSM.
Judecatoarea Mariana Ghena, noul sef al CSM Vineri, judecatorea Mariana Ghena, reprezentant in Consiliul Superior al Magistraturii al Inaltei Curti de Casatie si Justitie, a fost aleasa in functia de presedinte al CSM. Totodata, procurorul Mihai Cristian Ban a fost votat pentru functia de vicepresedinte.
Mariana Ghena este magistratul care, in prima instanta, in dosarul ,,Valiza", s-a pronuntat pentru pedepse cu inchisoarea cu suspendare pentru George Becali, Victor Piturca si Teia Sponte.
Judecatoarea si-a prezentat proiectul de management in cadrul primei sedinte a noului Consiliului Superior al Magistraturii. Proiectul cuprinde viziunea acesteia privind gestionarea competentelor Consiliului si rezolvarea aspectelor legate de resursele umane din sistemul judiciar si proiectele aflate in derulare.
Componenta noului CSM Noii membri ai CSM sunt: Simona Camelia Marcu - Inalta Curte de Casatie si Justitie (ICCJ), Mariana Ghena - ICCJ, Lia Savonea - Curtea de Apel Bucuresti, Nicoleta Margareta Tint - Curtea de Apel Brasov, Andreea Annamaria Chis - Curtea de Apel Cluj, Gabriela Baltag - Tribunalul Neamt, Evelina Mirela Oprina - Tribunalul Ilfov, Mihai Andrei Balan - Judecatoria Timisoara, Mihai Bogdan Mateescu - Judecatoria Ramnicu Valcea, Codrut Olaru - Parchetul de pe langa ICCJ, Cristian Mihai Ban - Parchetul de pe langa Curtea de Apel Bucuresti, Florin Deac - Parchetul de pe langa Tribunalul Maramures, Nicolae Andrei Solomon - Parchetul de pe langa Tribunalul Bucuresti, Tatiana Toader - Parchetul de pe langa Judecatoria Sectorului 2.
CSM este format din 19 membri, dintre care 14 sunt alesi in adunarile generale ale magistratilor si sunt validati de Senat. Din Consiliu mai fac parte doi reprezentanti ai societatii civile, care participa numai la lucrarile in plen, si trei membri de drept ai Consiliului, respectiv ministrul Justitiei, presedintele Inaltei Curti de Casatie si Justitie si procurorul general. Mandatul membrilor CSM are o durata de sase ani si nu poate fi reinnoit.